# PROTOKOL HODNOCENÍ DIPLOMOVÉ PRÁCE

### POSUDEK VEDOUCÍHO

JMÉNO STUDENTA:Jan Paul

NÁZEV PRÁCE: Lawyers, Guns and Money (and Fear): Analýza byrokratického pole a reprodukce hrozeb v České republice

HODNOTIL (u externích vedoucích uveďte též adresu a funkci ve firmě): Ľubomír Lupták

1. **CÍL PRÁCE (jaký byl a do jaké míry byl naplněn)**

Autor sa vo svojej práci snaží uchopiť transformáciu spravodajských služieb v Českej republike v posledných dekádach a vytvoriť základňu pre ďalší výskum v tejto oblasti. Cieľ sa podarilo naplniť a do značnej miery prekonať.

1. **OBSAHOVÉ ZPRACOVÁNÍ (náročnost, tvůrčí přístup, proporcionalita vlastní práce, vhodnost příloh)**

Autor si zvolil mimoriadne originálny výskumný problém, ktorý je z pohľadu študenta magisterského štúdia priam na obzore možností výskumu, no rozhodne patrí k problémom nesúcim vysokú spoločenskú závažnosť. Spracovania tohto problému sa zhostil za pomoci kreatívnej fúzie konceptov z oblasti kritických bezpečnostných štúdií a kritickej politickej sociológie, ktorá bola informovaná dlhodobou (a do značnej miery úspešnou) snahou o preniknutie do inak uzavretého spravodajského terénu. V tomto ohľade predkladaná práca vyčnieva veľmi vysoko nad štandardy magisterského štúdia a predstavuje celok, na ktorom by sa dali stavať podstatne ambicióznejšie texty. Autorov očividný živý záujem o fungovanie spravodajského sveta, skĺbený s programovo kritickou perspektívou, tak viedol k vytvoreniu skutočne vyspelého analytického textu. Etické a praktické úskalia spojené s terénnym výskumom autor prekonáva suverénne, reflektívny štýl, ktorým sú napísané pasáže venované jeho postupom, ako aj spôsob práce s informáciami, ktoré získal v rozhovoroch, naznačujú, že má k obyvateľom svojho výskumného terénu viac než korektný vzťah. Práca s inak pomerne náročnými konceptmi je bezproblémová a nepostráda kreativitu. Integrácia popkultúrnych artefaktov do práce pôsobí vyslovene oživujúcim dojmom a predstavuje ďalší so smerov, ktorý by sa dal v prípade prehĺbenia teoretickej a metodologickej sofistikácie zúročiť pri ďalšom výskume. V tomto zmysle môže byť počiatočná explicitne vymedzená ambícia formulovania otázok pre ďalší výskum pokladaná za ďalší cenný zdroj pridanej hodnoty predkladaného textu, ktorý je v rámci žánru diplomových prác v podstate unikátny.

1. **FORMÁLNÍ ÚPRAVA (jazykový projev, kvalita citací a používané literatury, grafická úprava)**

Predkladaný text spĺňa formálne požiadavky kladené na diplomové práce. Text je dobre čitateľný, napísaný živým štýlom, je prehľadne štruktúrovaný a referenčný systém je v poriadku. Objem štylistických prehmatov a preklepov je minimálny.

1. **STRUČNÝ CELKOVÝ KOMENTÁŘ (silné a slabé stránky práce, zdůvodnění hodnocení)**

Autorovi sa podarilo prekladanou prácou vytvoriť viac než solídnu základňu pre ďalší výskum v tejto inak nie príliš dobre zmapovanej oblasti a dúfam, že túto základňu bude aj naďalej zušľachťovať. Rád by som vyzdvihol fakt, že sa autor po väčšinu svojho štúdia so stále väčším sústredením a stále väčšou invenciou venuje jednej téme a súdiac podľa tejto práce, jeho prehlbujúca sa špecializácia prináša svoje plody.

1. **OTÁZKY A PŘIPOMÍNKY URČENÉ K ROZPRAVĚ PŘI OBHAJOBĚ**

Autor by sa mohol pokúsiť načrtnúť základné línie transformácie českého spravodajského sveta po revolúcii v roku 1989 a dať ich do súvislosti s transformáciami v oblasti politickej.

1. **NAVRHOVANÁ ZNÁMKA**

Navrhujem prácu hodnotiť známkou „výborne“ a domnievam sa, že študentovi by mala byť udelená pochvala dekana.

Datum: Podpis: